Αριθ. C 31/44 Επίσημη Εφημερίδα των Ευρωπαϊκών Κοινοτήτων 6. 2. 91 
Γνωμοδότηση για την πρόταση οδηγίας του Συμβουλίου για την τροποποίηση της οδηγίας 74/63/ΕΟΚ 
περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στη 
διατροφή των ζώων (') 
(91/C 31/15) 
Το Συμβούλιο αποφάσισε στις 9 Αυγούστου 1990, σύμφωνα με το άρθρο 198 της συνθήκης για την 
ίδρυση της ΕΟΚ, να ζητήσει από την Οικονομική και Κοινωνική Επιτροπή γνωμοδότηση για την 
παραπάνω πρόταση. 
Η ΟΚΕ αποφάσισε να αναθέσει στο κ. Wick, ως Γενικό Εισηγητή, την προετοιμασία των σχετικών 
εργασιών. 
Η ΟΚΕ εξέδωσε ομόφωνα κατά τη 280ή σύνοδο της ολομέλειας (συνεδρίαση της 18ης Οκτωβρίου 
1990) την ακόλουθη γνωμοδότηση. 
1. Γενικές παρατηρήσεις 
1.1. Η Επιτροπή είχε ήδη το 1977 υποβάλει πρόταση, με 
την οποία το πεδίο εφαρμογής της οδηγίας για ανεπιθύμητες 
ουσίες και προϊόντα διατροφής των ζώων θα επεκτεινόταν σε 
ορισμένα φυτοφάρμακα. Η ΟΚΕ είχε γνωμοδοτήσει επ'αυτού 
στις 2 Φεβρουαρίου 1978 (2). 
1.2. Στις 19 Οκτωβρίου 1987 το Συμβούλιο εξέδωσε την 
οδηγία 87/519/ΕΟΚ, με διαφορετικές ανώτατες περιεκτικότη­
τες σε σχέση προς την αρχική πρόταση. Το Ευρωπαϊκό Δικα­
στήριο ακύρωσε την οδηγία αυτή με την απόφαση του στις 
16 Νοεμβρίου 1989. Το Συμβούλιο, απεφάνθη το Δικαστήριο, 
δεν είχε το δικαίωμα να την εκδώσει βάσει των άρθρων 43 
και 100. Ήδη η Επιτροπή προτείνει την έκδοση οδηγίας 
με ταυτόσημο περιεχόμενο, αλλά βάσει του άρθρου 43 της 
συνθήκης. 
1.3. Η ΟΚΕ επιβεβαιώνει την τότε γνωμοδότηση της και 
εξακολουθεί να επικροτεί κατ'αρχήν το γεγονός ότι με τη 
συμπερίληψη φυτοφαρμάκων στη ρύθμιση περί ανωτάτης 
περιεκτικότητας πρόκειται να διευκολυνθεί η παρασκευή 
αψόγων ειδών διατροφής ζωικής προέλευσης και θα 
αποτραπούν υφιστάμενες στρεβλώσεις ανταγωνισμού μεταξύ 
των κρατών μελών στο εμπόριο ζωοτροφών. 
1.4. Η ΟΚΕ δεν είχε ώς τώρα την ευκαιρία να γνωμοδο­
τήσει για τις ανώτατες περιεκτικότητες της οδηγίας του έτους 
1987, που είχαν μειωθεί εν μέρει σημαντικά σε σχέση προς 
την πρόταση της Επιτροπής του 1977. 
Με την ευκαιρία αυτή θα ήθελε να επισημάνει εκ νέου το 
αίτημα που χρονολογείται από το 1978, ότι δηλαδή άπαξ και 
εκδοθεί μια διάταξη πρέπει να είναι δυνατό να ελέγχεται και 
να τηρείται αργότερα και στους κρατικούς τομείς. Τούτο 
προϋποθέτει μεθόδους αναλύσεων, με τις οποίες μπορούν να 
καθορίζονται αξιόπιστα οι ανώτατες τιμές στα είδη ζωοτρο­
φών. Η ΟΚΕ θεωρεί απαραίτητο, να καθορισθούν για τις 
διάφορες ουσίες ενιαίες για την Κοινότητα μέθοδοι αναλύ­
σεων. Επιπλέον η ΟΚΕ λαμβάνει την εξής θέση αναλυτικά επί του 
κειμένου της οδηγίας. 
2. Ειδικές παρατηρήσεις 
2.1. Άρθρο 1, σημείο 1 
Η Επιτροπή προτείνει περιορισμό του πεδίου ισχύος της 
οδηγίας σε ορισμένα κατάλοιπα που απαριθμούνται στο πα­
ράρτημα. Η ΟΚΕ είναι της γνώμης ότι η εκτενής απαίτηση 
της οδηγίας, δηλαδή το να ρυθμισθούν οι ανεπιθύμητες ουσίες 
και τα προϊόντα στη διατροφή των ζώων, μπορεί να ικανο­
ποιηθεί και με μια περιγραφή του πεδίου ισχύος. Γι'αυτό η 
ΟΚΕ προτείνει να διαγραφεί ο περιορισμός για κατάλοιπα, 
που απαριθμούνται στο παράρτημα. Έτσι θα υπήρχε ταυτό­
χρονα τρόπος αντίδρασης κατά των τάσεων για ανάμειξη 
ρυθμίσεων που αφορούν είδη διατροφής και είδη ζωοτροφών. 
Οι ρυθμίσεις για τις ζωοτροφές πρέπει, λόγω των ιδιομορφιών 
της αγοράς, να διαμορφώνονται διαφορετικά έτσι, κατά τον 
υπολογισμό των ανωτάτων περιεκτικοτήτων και διαφορετικά 
από ό,τι συμβαίνει στα είδη διατροφής, θα λαμβάνονται 
υπόψη και μέθοδοι Carry-over. 
2.2. Άρθρο Ι, σημείο 2 
Η πρόταση προβλέπει και τη συμπερίληψη της ουσίας καμ­
φεχλώρ (τοξαφέν) στον κατάλογο του παραρτήματος. Η ΟΚΕ 
εφιστά την προσοχή στο ότι για την ουσία αυτή δεν 
υφίστανται ακόμη μέθοδοι αναλύσεων, που να έχουν καλυφθεί 
με δοκιμασίες δακτυλίου. Συνεπώς δεν υφίσταται ικανότητα 
ως προς τον έλεγχο και θα αντιμετωπίζουν απαράδεκτους 
κινδύνους. Η ΟΚΕ προτείνει συνεπώς, να διαγραφεί η ουσία 
καμφεχλώρ (τοξαφέν) από την οδηγία και να συμπεριληφθεί 
μόνον, όταν θα υφίστανται ασφαλείς μέθοδοι αναλύσεων. 
Η ΟΚΕ εφιστά σχετικά την προσοχή στο ότι στον τομέα των 
ειδών διατροφής προδιαγράφεται για φρούτα και λαχανικά 
μια ανώτατη περιεκτικότητα σε καμφεχλώρ 0,4 mg/kg για 
είδη ζωοτροφών αντίθετα προτείνεται τώρα μια ανωτάτη τιμή 
μόνο 0,1 mg/kg. 
(·) ΕΕ αριθ. C 210 της 23. 8. 1990, σ. 5. 
(2) ΕΕ αριθ. C 84 της 8. 4. 1978. 2.3. Άρθρο 2 
Η Επιτροπή προτείνει να διατηρηθεί η μεταβατική προ­
θεσμία, που καθορίζεται στην υπό του Ευρωπαϊκού Δικαστη­
ρίου ακυρωθείσα οδηγία, για την μετατροπή της σε εθνικό 
6.2.91 Επίσημη Εφημερίδα των Ευρωπαϊκών Κοινοτήτων Αριθ. C 31/45 
δίκαιο (3 Δεκεμβρίου 1990). Η ΟΚΕ προτείνει να αναθεωρη­
θεί αυτή η προθεσμία για τη μετατροπή. Είναι βέβαιο ότι για 
τεχνικούς και οργανωτικούς λόγους η προθεσμία αυτή δεν μπορεί να τηρηθεί ακόμη και αν ληφθεί υπόψη το γεγονός 
ότι τα κράτη μέλη ήταν ήδη σε θέση να προετοιμασθούν για 
τη νέα οδηγία. 
Βρυξέλλες, 18 Οκτωβρίου 1990. 
Ο Πρόεδρος της 
Οικονομικής και Κοινωνικής Επιτροπής 
Francois STAEDELIN